Myrceugenia colchaguensis

Ti Myrceugenia colchaguensis ket ti sebbangan ti bassit a kankanayon a berde a kayo iti henero ti Myrceugenia iti pamilia Myrtaceae. Daytoy ket endemiko iti Chile nga idiay ket mabirukan iti pantar a kabambantayan iti kangato iti baba ti . Dagiti kadawyan a nagan daytoy a kayo ket mairaman ti colchaguillo, arrayan de colchagua ken lumilla.

 Deskripsion 
Ti Myrceugenia colchaguensis ket ti maysa a dakkel a babassit a mula wenno bassit a kankanayon a berde a kayo nga agtubo iti katayag iti agarup a . Ti ukis ti kayo ket nakusnaw a kayumanggi, umuna a nalamuyot ken agbalin a narengngatan. Nakaro a nadutdotan dagiti saringit ngem mapukawto dagitoy intono mataengan dagiti ungkay ken bulbulong. Dagiti agsumbangir a paris dagiti ababa ti ungkayna a bulong ket  iti kaatiddog ken  iti kaakaba. Agraman dagitoy iti intero a paraigid ken rungbeb wenno maratimbukel dagiti ungto ken maratimbukel dagiti baba, nangisit a berde iti ngato ken nakusnaw a berde iti baba. Bugbugtong a rummuar dagiti sabong iti ngato dagiti bulong. Dagiti uppat a pingir ti calyx ket naabungotanda kadagiti napuskol a duyaw a dutdot ken puraw dagiti uppat a petalo. Ti tunggal maysa a sabong ket agraman iti raay dagiti agarup a dua gasut nga estambre ken ti bugbugtong nga at-atidog bassit nga estilo. Dagiti berry ket berde ngem duyaw ken narangha no maluom iti diametro iti agarup a . Ti paset ti panawen ti panagsabongna ket Enero ken Pebrero ken maluon dagiti bunga iti Oktubre ken Nobiembre.

 Pannakaiwarwaras ken habitat 
Ti Myrceugenia colchaguensis ket endemiko iti pantar ti Chile ken addaan iti pannakaiwarwaras a sumakop manipud iti probinsia ti Valparaiso aginggana iti Cautín. Uray no nalawa daytoy a sakup, daytroy ket nakaro a patto-pattok gapu ta adda laeng kadagiti bilang ti bassit a populasion kadagiti pantar a lugar, maysa wenno dua iti Tengnga a Tanap ti Chile ken mabalin a maysa iti Andes. Ti kangato ti sakupna ket . Daytoy ket agay-ayat kadagiti nadam-eg a habitat ken kadawyan nga agtubo kadagiti kameng ti pamilia ti Myrtaceae. Adda laeng daytoy iti agarup a sangapulo a lokasion ken naikeddeng a "nakaro a naisagmak".Hechenleitner V., P., M. F. Gardner, P. I. Thomas, C. Echeverría, B. Escobar, P. Brownless y C. Martínez A. 2005. Plantas Amenazadas del Centro-Sur de Chile. Distribución, Conservación y Propagación. Primera Edición. Universidad Austral de Chile y Real Jardín Botánico de Edimburgo. 188 pp.

 Dagiti nagibasaran 

Kategoria:Kaykayo ti Chile
colchaguensis
Kategoria:Endemiko a flora ti Chile